PMIndiaData/PMIndiaSum huggingface dataset:
ইলেট্রনিক্স এবং তথ্যপ্রযুক্তি ক্ষেত্রে ভারত ও অ্যাঙ্গোলার মধ্যে দ্বিপাক্ষিক সহযোগিতা উন্নয়নে একটি সমঝোতা বিষয়ে কেন্দ্রীয় মন্ত্রিসভাকে অবহিত করা হয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে ভারত ও অ্যাঙ্গোলার মধ্যে ইলেট্রনিক্স এবং তথ্যপ্রযুক্তি ক্ষেত্রে দ্বিপাক্ষিক সহযোগিতা সংক্রান্ত সমঝোতা বিষয়ে অবহিত করা হয়েছে। দু দেশের মধ্যে ই-গভর্নেন্স, তথ্যপ্রযুক্তির জন্য মানবসম্পদ উন্নয়ন, তথ্য নিরাপত্তা, ইলেট্রনিক্স হার্ডওয়্যার উৎপাদন, তথ্যপ্রযুক্তি ভিত্তিক সফটওয়্যার শিল্প এবং টেলিমেডিসিনের মতো ক্ষেত্রে সহযোগিতার বৃদ্ধির লক্ষ্যে এই সমঝোতা স্বাক্ষরিত হয়েছে। কেন্দ্রীয় ইলেট্রনিক্স এবং তথ্যপ্রযুক্তি মন্ত্রককে, এই ক্ষেত্রে নতুন নতুন বিষয়ে আন্তর্জাতিক সহযোগিতা বৃদ্ধির জন্য বলা হয়েছে। এরই প্রেক্ষিতে মন্ত্রক বিভিন্ন দেশের সংশ্লিষ্ট সংগঠন/এজেন্সিগুলির সঙ্গে তথ্য ও যোগাযোগ প্রযুক্তি ক্ষেত্রে সহযোগিতা এবং তথ্য আদান-প্রদানের লক্ষ্যে একাধিক সমঝোতা ও চুক্তিতে আবদ্ধ হয়েছে। সাম্প্রতিক সময়ে ভারত সরকার যে ‘ডিজিটাল ইন্ডিয়া’, ‘মেক ইন ইন্ডিয়া’র মতো উদ্যোগ গ্রহন করেছে তারই প্রেক্ষিতে প্রযুক্তি ক্ষেত্রে ব্যবসার সুযোগ বিষয়ে খোঁজ খবর নেওয়ার প্রয়োজনীয়তা বৃদ্ধি পেয়েছে। এ রকম এক পরিপ্রেক্ষিতেই দুই দেশের মধ্যে এই সমঝোতাটি স্বাক্ষরিত হয়। ভারতের পক্ষে বিদেশ দপ্তরের রাষ্ট্রমন্ত্রী এম জে আকবর এবং অ্যাঙ্গোলার পক্ষে সেদেশের টেলি যোগাযোগ ও তথ্যপ্রযুক্তি মন্ত্রি এই সমঝোতায় স্বাক্ষর করেন। /
প্রধানমন্ত্রী গান্ধীনগরে ‘ভাইব্র্যান্ট গুজরাট’ শীর্ষ সম্মেলনের পূর্বে ফ্ল্যাগশিপ অনুষ্ঠান গ্লোবাল ট্রেড শো উদ্বোধন করেছেন

প্রধানমন্ত্রী শ্রী নরেন্দ্র মোদীআগামীকাল (১৮ই জানুয়ারি) গান্ধীনগরে মহাত্মা মন্দির প্রদর্শনী তথা সম্মেলন কেন্দ্রে নবম ‘ভাইব্র্যান্ট গুজরাট’ শীর্ষ সম্মেলনের উদ্বোধন করবেন। গুজরাটে আরও বেশি বিনিয়োগ আকর্ষণের লক্ষ্যে প্রধানমন্ত্রী এই সম্মেলনের উদ্বোধনী অধিবেশনে ভাষণ দেবেন। ‘ভাইব্র্যান্ট গুজরাট’ শীর্ষ সম্মেলন ১৮ থেকে ২০ জানুয়ারি পর্যন্ত অনুষ্ঠিত হবে। এর আগে আজ (১৭ই জানুয়ারি) মহাত্মা মন্দির প্রদর্শনী তথা সম্মেলন কেন্দ্রে শ্রী মোদী গ্লোবাল ট্রেড শো-এর উদ্বোধন করেন। এই প্রদর্শনীতে তিনি বিভিন্ন সংস্থার স্টল পরিদর্শন করেন। ইসরো, ডিআরডিও, খাদি প্রভৃতি স্টল তিনি ঘুরে দেখেন এবং প্রদর্শিত বিভিন্ন সামগ্রী বা উপকরণের বিষয়ে বিশেষ আগ্রহ দেখান। প্রধানমন্ত্রীর সঙ্গে ছিলেন গুজরাটের মুখ্যমন্ত্রী শ্রী বিজয় রুপানি সহ বহু বিশিষ্ট ব্যক্তি। ২ লক্ষ বর্গ মিটার এলাকা জুড়ে এই প্রদর্শনীর আয়োজন করা হয়েছে। প্রদর্শনীতে ২৫টির বেশি শিল্প ও বাণিজ্যিক সংস্থা তাদের স্টলে নিজেদের পণ্যসামগ্রী প্রদর্শন করছে। ‘ভাইব্র্যান্ট গুজরাট’ শীর্ষ সম্মেলনের পাশাপাশি একাধিক অনুষ্ঠান ও কর্মসূচির আয়োজন করা হয়েছে। এর অন্যতম একটি আকর্ষণীয় অনুষ্ঠান হল ‘আমেদাবাদ শপিং ফেস্টিভ্যাল, ২০১৯’। আজ সন্ধ্যায় প্রধানমন্ত্রী এই ফেস্টিভ্যাল উদ্বোধন করবেন। একইসঙ্গে তিনি ম্যাসকট-এরও সূচনা করবেন। ভারতে এ ধরণের শপিং ফেস্টিভ্যাল এই প্রথম। আমেদাবাদ শহরের শিল্প সংস্থাগুলিকে তাদের পণ্যসামগ্রী জনসমক্ষে তুলে ধরতে এই ফেস্টিভ্যাল গুরুত্বপূর্ণ মঞ্চ প্রদান করছে। নবম ‘ভাইব্র্যান্ট গুজরাট’ শীর্ষ সম্মেলনে এবার জ্ঞানের আদান-প্রদানের ক্ষেত্রে আরও বৈচিত্র্য আনা, অংশগ্রহণকারীদের মধ্যে যোগসূত্র আরও নিবিড় করার মতো সম্পূর্ণ নতুন ধরণের কয়েকটি বিষয় নিয়ে আলোচনা হবে। গুজরাটের মুখ্যমন্ত্রী থাকাকালীন রাজ্যকে বিনিয়োগের অন্যতম গন্তব্য হিসেবে পুনঃপ্রতিষ্ঠিত করতে প্রধানমন্ত্রী শ্রী মোদী ২০০৩ সালে ‘ভাইব্র্যান্ট গুজরাট’ শীর্ষ সম্মেলনের সূচনা করেছিলেন। এই শীর্ষ সম্মেলন বিশ্ব জুড়ে আর্থ-সামাজিক উন্নয়ন, জ্ঞানের আদান-প্রদান এবং কার্যকর অংশীদারিত্ব গড়ে তোলার মতো বিষয়গুলি নিয়ে আলোচনার ক্ষেত্রে এক গুরুত্বপূর্ণ মঞ্চ প্রদান করবে। এই শীর্ষ সম্মেলনের উল্লেখযোগ্য কয়েকটি বিষয়ের মধ্যে রয়েছে – ভারতে বিজ্ঞান, প্রযুক্তি, ইঞ্জিনিয়ারিং ও গণিত নিয়ে শিক্ষা তথা গবেষণার সুযোগ-সুবিধার জন্য গোলটেবিল বৈঠকের আয়োজন। বৈঠকে বিশিষ্ট শিক্ষাবিদ ও নীতি-প্রণেতারা সংশ্লিষ্ট ক্ষেত্রগুলিতে ভবিষ্যৎ কর্মপরিকল্পনা প্রণয়নের ব্যাপারে আলাপ-আলোচনা করবেন। সম্মেলনে বিজ্ঞান, প্রযুক্তি, ইঞ্জিনিয়ারিং ও গণিত নিয়ে আন্তর্জাতিক স্তরের আলোচনাসভা আয়োজন করা হচ্ছে। এছাড়াও, ভবিষ্যৎ প্রযুক্তি তথা মহাকাশ অনুসন্ধানের বিষয় নিয়ে প্রদর্শনীর আয়োজন করা হচ্ছে। বন্দর-কেন্দ্রিক উন্নয়ন ও রণকৌশল নিয়ে আয়োজিত সেমিনারে ভারতকে এশিয়ায় পণ্য পরিবহণ হাব হিসেবে গড়ে তোলার নানা দিক নিয়ে আলোচনা হবে। এছাড়াও, প্রতিরক্ষা ও বিমান সংক্রান্ত ক্ষেত্রে যুক্ত শিল্প সংস্থাগুলির সুযোগ-সুবিধা নিয়ে সেমিনারের আয়োজন করা হচ্ছে। উদ্দেশ্য, গুজরাট তথা ভারতে প্রতিরক্ষা ও বিমানচালনা ক্ষেত্রে যে সুযোগ-সুবিধা রয়েছে সে বিষয়ে সম্মেলনে অংশগ্রহণকারীদের সচেতন করা। ২০০৩-এ ‘ভাইব্র্যান্ট গুজরাট’ শীর্ষ সম্মেলন শুরু হওয়ার পর এ ধরণের শীর্ষ সম্মেলন অন্যান্য রাজ্যগুলিকেও বাণিজ্য ও বিনিয়োগের প্রসারে একই ধরণের সম্মেলন আয়োজনে অনুপ্রেরণা যুগিয়েছে।
প্রধানমন্ত্রী শ্রী নরেন্দ্র মোদী দিল্লিতে আগামীকালযক্ষ্মা নির্মূল সংক্রান্ত শীর্ষ বৈঠকের উদ্বোধন করবেন

প্রধানমন্ত্রী শ্রী নরেন্দ্র মোদী নতুন দিল্লির বিজ্ঞান ভবনে আগামীকালযক্ষ্মা নির্মূল সংক্রান্ত শীর্ষ বৈঠকের উদ্বোধন করবেন। কেন্দ্রীয় স্বাস্থ্য ওপরিবার কল্যাণ মন্ত্রক, বিশ্ব স্বাস্থ্য সংস্থার দক্ষিণ-পূর্ব এশিয়ার আঞ্চলিক অফিসএবং স্টপ টিবি পার্টনারশিপ সংস্থার সঙ্গে যৌথ উদ্যোগে এই শীর্ষ বৈঠকের আয়োজন করাহয়েছে। প্রধানমন্ত্রী এই উপলক্ষে যক্ষ্মা মুক্ত ভারতের প্রচার কর্মসূচির সূচনাকরবেন। এই কর্মসূচিতে দেশ থেকে যক্ষ্মা রোগকে নির্মূল করার লক্ষ্যে জাতীয় কৌশলগতপরিকল্পনার রূপায়ণের কাজকে মিশন ধাঁচে উন্নীত করে কাজ চালানো হবে। আগামী তিন বছরেএই কর্মপরিকল্পনায় যক্ষ্মা নির্মূল করার জন্য ১২ হাজার কোটি টাকার সংস্থান রাখাহয়েছে। প্রত্যেক যক্ষ্মা রোগী যাতে উপযুক্ত চিকিৎসা ও অন্যান্য সহায়তা পেতে পারেন,এর মাধ্যমে তা নিশ্চিত করা হবে। নতুন জাতীয় কর্মপরিকল্পনায় সমস্ত যক্ষ্মা রোগীকেচিহ্নিত করা এবং বেসরকারি ক্ষেত্রে যাঁরা এই রোগের চিকিৎসা করাচ্ছেন, তাঁদের কাছেপৌঁছানো ও উচ্চ ঝুঁকির জনসংখ্যার মধ্যে যেসব রোগীর রোগ নির্ণয় হয়নি তাঁদের চিহ্নিতকরে উপযুক্ত ব্যবস্থা গ্রহণের কথা বলা হয়েছে। প্রধানমন্ত্রী ২০২৫ সালের মধ্যে দেশ থেকে যক্ষ্মা রোগকে নির্মূল করার ডাকদিয়েছেন। এই লক্ষ্যে জাতীয় যক্ষ্মা কর্মসূচিকে সংস্কার করে নতুনভাবে কাজ শুরুহয়েছে। ১৯৯৭ সালে এই কর্মসূচিটি চালু হওয়ার পর সারা দেশে ২ কোটিরও বেশি রোগীরচিকিৎসা করা হয়েছে।
খাদ্য সুরক্ষা সহসংশ্লিষ্ট অন্যান্য বিষয়ে ভারত-আফগানিস্তান সহযোগিতা  :  চুক্তি স্বাক্ষরেরপ্রস্তাবে সম্মতি কেন্দ্রীয় মন্ত্রিসভার

খাদ্য সুরক্ষা এবংসংশ্লিষ্ট অন্যান্য বিষয়গুলিতে ভারত ও আফগানিস্তান পরস্পরের সঙ্গে সহযোগিতা প্রসারচুক্তিতে আবদ্ধ হবে। আজ এই মর্মে একটি প্রস্তাব অনুমোদিত হল প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। স্থির হয়েছে যেপ্রস্তাবিত চুক্তিটি স্বাক্ষরিত হবে ভারতের স্বাস্থ্য ও পরিবারকল্যাণ মন্ত্রকের খাদ্যসুরক্ষা ও গুণগত মান নিয়ন্ত্রণ কর্তৃপক্ষ (এফএসএসএআই) এবং আফগানিস্তানের কৃষি, সেচও গৃহপালিত পশু বিষয়ক মন্ত্রকের (মেল)-এর মধ্যে। প্রস্তাবিত চুক্তিরআওতায় যে বিষয়গুলিকে নিয়ে আসা হবে তার মধ্যে রয়েছে –যোগাযোগ ও তথ্য বিনিময়েরক্ষেত্রে একটি পদ্ধতিগত ব্যবস্থা গড়ে তোলা; আমদানি প্রক্রিয়া, গুণগত মাননিয়ন্ত্রণ, নমুনা পরীক্ষা, প্যাকেজিং ও লেভেলিং-এর মতো পারস্পরিকস্বার্থ-সংশ্লিষ্ট চিহ্নিত ক্ষেত্রগুলিতে প্রযুক্তিগত জ্ঞান ও তথ্য বিনিময়;সংশ্লিষ্ট বিষয়ে যৌথ উদ্যোগ ও প্রচেষ্টায় আলোচনাচক্র, কর্মশালা, সফর বিনিময়, ভাষণ ওবক্তৃতাদানের ব্যবস্থা, প্রশিক্ষণ কর্মসূচি ইত্যাদির আয়োজন এবং দুটি দেশের পক্ষেমঙ্গলজনক অন্যান্য স্বার্থ-সংশ্লিষ্ট বিষয়গুলিতে সহযোগিতা বিনিময়। খাদ্য নিরাপত্তারউপযোগী ব্যবস্থা গড়ে তোলার লক্ষ্যে এই সহযোগিতা বিনিময় চুক্তির আওতায় শ্রেষ্ঠপন্থাপদ্ধতি বিনিময়ের পাশাপাশি সংশ্লিষ্ট ক্ষেত্রটিতে দক্ষতা বিকাশের ক্ষেত্রেওদুটি দেশই কাজ করে যাবে পরস্পরের সঙ্গে সহযোগিতা প্রসারের মাধ্যমে।
উত্তরাখন্ডের পৌরিতে বাস দুর্ঘটনায় জীবনহানিতে শোক প্রকাশ প্রধানমন্ত্রীর

নয়াদিল্লি, ০৫ অক্টোবর, ২০২২ প্রধানমন্ত্রী শ্রী নরেন্দ্র মোদী পৌরিতে বাস দুর্ঘটনায় জীবনহানিতে গভীর শোক প্রকাশ করেছেন। প্রধানমন্ত্রী এই দুর্ঘটনায় আহতদের দ্রুত আরোগ্য কামনা করেন। প্রধানমন্ত্রীর দপ্তর থেকে এক ট্যুইটে জানানো হয়েছে, “উত্তরাখন্ডের পৌরিতে বাস দুর্ঘটনা মর্মবিদারক। সঙ্কটের এই মুহূর্তে নিহতদের পরিবার-পরিজনের প্রতি রইল আমার সমবেদনা। আহতদের দ্রুত আরোগ্য কামনা করি। উদ্ধার কাজ চলছে। ক্ষতিগ্রস্তদের সম্ভাব্য সবরকম সহায়তা দেওয়া হবে: প্রধানমন্ত্রী মোদী”।
জাতীয় গ্রামীণ পানীয় জল প্রকল্প চালু রাখার পাশাপাশি সেটিরপুনর্বিন্যাসের সিদ্ধান্ত নিল কেন্দ্রীয় মন্ত্রিসভা

জাতীয় গ্রামীণ পানীয় জল প্রকল্পটিকে চালু রাখার পাশাপাশি সেটিকে ঢেলেসাজানোর এক প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভারবৈঠকে। গ্রামীণ জনসাধারণের কাছে উন্নতমানের পরিষেবাপৌঁছে দেওয়ার লক্ষ্যেই প্রকল্পটির পুনর্বিন্যাসের সিদ্ধান্ত নেওয়া হয়েছে। চতুর্দশ অর্থ কমিশনের কার্যকালে ২০১৭-১৮ থেকে ২০১৯-২০ অর্থ বছরের জন্য এইকর্মসূচি খাতে মোট সংস্থান রাখা হয়েছে ২৩,০৫০ কোটি টাকা। দেশের সবক’টি অঞ্চলেরগ্রামীণ মানুষকেই এই কর্মসূচির আওতায় নিয়ে আসা হবে। প্রকল্পটিকে ঢেলে সাজানো হলেতা একদিকে যেমন লক্ষ্য পূরণের কাজে সহায়ক হবে, অন্যদিকে তেমনই কর্মসূচি রূপায়ণেরক্ষেত্রে যথেষ্ট নমনীয়তা এবং প্রতিযোগিতামুখিনতারও প্রসার ঘটবে।
দেশে অধস্তন বিচার বিভাগের জন্য দ্বিতীয় জাতীয়বিচার বিভাগীয় বেতন কমিশন নিয়োগে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে আজ অধস্তন বিচার বিভাগের জন্য দ্বিতীয় জাতীয় বিচার বিভাগীয় বেতনকমিশন নিয়োগ অনুমোদিত হয়েছে। সুপ্রিম কোর্টের অবসরপ্রাপ্ত বিচারপতি শ্রী জে পিভেঙ্কটরামা রেড্ডি এই কমিশনের নেতৃত্বে থাকবেন। কেরল হাইকোর্টের প্রাক্তন বিচারপতিশ্রী আর বসন্ত এই কমিশনের সদস্য হবেন। কমিশন রাজ্য সরকারগুলিকে তার সুপারিশ আগামী ১৮মাসের মধ্যেই জানিয়ে দেবে বলে আশা করা হচ্ছে। এই কমিশন রাজ্য ও কেন্দ্রশাসিত অঞ্চলগুলির বিচারবিভাগীয় আধিকারিকদের বেতন কাঠামো ও চাকরির শর্ত ইত্যাদি খতিয়ে দেখবে এবং বেতনেরঅতিরিক্ত হিসাবে ঐ আধিকারিকরা যেসব বিভিন্ন ভাতা ও সুযোগ-সুবিধা পেয়ে থাকেন,সেগুলি যুক্তিসঙ্গত করা ও সরলীকরণের জন্য কাজের পরিবেশ ও কর্মপ্রক্রিয়াও খতিয়েদেখবে। কমিশন এই কাজ সম্পূর্ণ করার জন্য আপন প্রক্রিয়ানির্ধারণ করবে এবং তার লক্ষ্য হবে, দেশ জুড়ে এইসব বিচার বিভাগীয় আধিকারিকদের বেতনকাঠামো ও চাকরির শর্তাদি সুষম করে তোলা। কমিশনের সুপারিশগুলি বিচার বিভাগীয় প্রশাসনেরদক্ষতা বৃদ্ধি, বিচার বিভাগের সর্বোত্তম আকার নির্ধারণ প্রভৃতির পাশাপাশি আগেরনানা সুপারিশের ফলে দেখা দেওয়া বৈষম্য অপসারণের পক্ষে সহায়ক হবে।
প্রধানমন্ত্রী ভারতীয় জনঔষধী প্রকল্পের ভোক্তাদের সঙ্গে ভিডিও কনফারেন্সে উপস্থিত থাকবেন আগামীকাল

প্রধানমন্ত্রী নরেন্দ্র মোদী ভিডিও কনফারেন্সের মাধ্যমে ভারতীয় জনঔষধী প্রকল্পের সুফলভোগীদের সঙ্গে কথা বলবেন। পিএমবিজে প্রকল্পে যাঁরা এবং সুলভে কার্ডিয়াক স্টেন্ট ও হাটু পরিবর্তন করিয়েছেন তাঁদের সঙ্গে কথা বলবেন প্রধানমন্ত্রী। আগামীকাল সকাল সাড়ে নটায় এই আলাপচারিতা শুরু হবে। এর উদ্দেশ্য হ’ল দরিদ্র রোগীদের জীবনে এ ধরণের চিকিৎসামূলক পদক্ষেপে কি ধরণের পরিবর্তন এনেছে, সে বিষয়ে অবহিত হওয়া। অনুষ্ঠানটি নমো অ্যাপ, ইউটিউব, ফেসবুক প্রভৃতি সোশ্যাল মিডিয়া মঞ্চে দেখা যাবে।
প্রধানমন্ত্রী নারী শক্তিকে বলিষ্ঠ করার যৌথ প্রচেষ্টার প্রশংসা করেছেন

নয়াদিল্লি, ০৫ অক্টোবর, ২০২২ প্রধানমন্ত্রী শ্রী নরেন্দ্র মোদী দেশের নারী শক্তিকে বলিষ্ঠ করতে ১৩০ কোটি ভারতবাসীর প্রতিশ্রুতিবদ্ধতার প্রশংসা করেছেন্। দেশে শিশুকন্যার মৃত্যু হার কমেছে বলে জানিয়ে কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি ইরানির করা ট্যুইটের জবাবে প্রধানমন্ত্রী ট্যুইট করে বলেন, “এটি অত্যন্ত ভালো লক্ষণ। আমাদের নারী শক্তিকে আরও বলিষ্ঠ করতে ১৩০ কোটি ভারতবাসীর প্রতিশ্রুতিবদ্ধতাই ফুটে উঠছে এখানে”।
ফিলিপিন্স-এর উদ্দেশে রওনা হওয়ার আগে প্রধানমন্ত্রীর বিবৃতি

ফিলিপিন্স সফরের উদ্দেশে রওনা হওয়ার আগে প্রধানমন্ত্রী শ্রী নরেন্দ্র মোদীরবিবৃতি। “আমি ১২ নভেম্বর থেকে তিন দিনের সফরে ম্যানিলায় থাকব। এটিই হবে ফিলিপিন্সেআমার প্রথম দ্বিপাক্ষিক সফর, যেখানে আমি আসিয়ান-ভারত এবং পূর্ব এশিয়ার দেশগুলিরশীর্ষ বৈঠকেও অংশগ্রহণ করব। এই দুটি বৈঠকে আমার অংশগ্রহণ, আশিয়ান সদস্যরাষ্ট্রগুলির সঙ্গে সম্পর্ক গভীরতর করার লক্ষ্যে ভারতের প্রত্যয়ের প্রতীক। এছাড়া,আমাদের সরকারের ‘পূবে কাজ কর’ নীতির কাঠামো অনুসারে সাধারণভাবে ভারত-প্রশান্তমহাসাগরীয় অঞ্চলের দেশগুলির সঙ্গেও সম্পর্ক জোরদার করার ক্ষেত্রে আমাদের উদ্যোগেরপ্রতীক। এই দুটি শীর্ষ বৈঠক ছাড়া আমি ‘আসিয়ান’ রাষ্ট্র জোটের ৫০তম বার্ষিকী উপলক্ষেআয়োজিত বিশেষ অনুষ্ঠান, আঞ্চলিক সার্বিক অর্থনৈতিক অংশীদারিত্ব (আরসিইপি) বিষয়েনেতৃবৃন্দের বৈঠক এবং আশিয়ান বাণিজ্য ও বিনিয়োগ সংক্রান্ত শীর্ষ বৈঠকেও অংশগ্রহণকরব। আসিয়ান সদস্য রাষ্ট্রগুলির সঙ্গে আমাদের বাণিজ্যিক সম্পর্ক আরও বৃদ্ধিরক্ষেত্রে, আসিয়ান বাণিজ্য ও বিনিয়োগ সংক্রান্ত শীর্ষ বৈঠক, আমাদের মধ্যেকারসহযোগিতা আরও বাড়াবে। এই দেশগুলির সঙ্গে আমাদের মোট বৈদেশিক বাণিজ্যের ১০.৮৫ শতাংশহয়ে থাকে। ফিলিপিন্সে আমার প্রথম সফরকালে আমি সেদেশের রাষ্ট্রপতি মাননীয় মিঃ রড্রিগোদুতার্তে-এর সঙ্গে দ্বিপাক্ষিক বৈঠকের জন্য অপেক্ষা করে আছি। আমি অন্যান্য আসিয়ানও পূর্ব এশীয় দেশগুলির শীর্ষ বৈঠকের নেতৃবৃন্দের সঙ্গেও আলাপ-আলোচনা করব। ফিলিপিন্সে বসবাসকারী ভারতীয় বংশোদ্ভূতদের সঙ্গেও যোগাযোগের জন্য আমিঅপেক্ষা করে আছি। ম্যানিলাতে আমার অবস্থানকালে আমি আন্তর্জাতিক ধান্য গবেষণাইন্সটিটিউট (আইআরআরআই) এবং মহাবীর ফিলিপিন্স ফাউন্ডেশন ইঙ্ক (এমপিএফআই) পরিদর্শনেযাব। আন্তর্জাতিক ধান্য গবেষণা ইন্সটিটিউট (আইআরআরআই) তাদের বিজ্ঞান-ভিত্তিকগবেষণা ও উন্নয়নের মাধ্যমে উন্নত প্রজাতির ধানের বীজ তৈরি করেছে এবং খাদ্যসংক্রান্ত সঙ্কট মোকাবিলায় বিশ্বকে সহায়তা করেছে। আইআরআরআই সংস্থায় বিরাট সংখ্যায়ভারতীয় বিজ্ঞানীরা কাজ করছেন এবং এক্ষেত্রে গবেষণা ও উন্নয়নে অবদান রাখছেন। ২০১৭’র১২ জুলাই আমার মন্ত্রিসভা বারাণসীতে দক্ষিণ এশীয় আঞ্চলিক কেন্দ্র গড়ার জন্য ঐসংস্থার প্রস্তাব অনুমোদন করেছে। এটিই হবে তাদের সদর দপ্তরের বাইরে আইআরআরআই-এরপ্রথম গবেষণা কেন্দ্র। বারাণসীর এই গবেষণা কেন্দ্রটি ধানের উৎপাদন বৃদ্ধি করে,উৎপাদন ব্যয় হ্রাস করে, মূল্য সংযুক্তি ঘটিয়ে, কৃষিকার্যে বৈচিত্র্য এনে এবংকৃষকদের দক্ষতা বৃদ্ধির মাধ্যমে, তাদের আয় বৃদ্ধির ক্ষেত্রে সহায়ক ভূমিকা নেবে। মহাবীর ফিলিপিন্স ফাউন্ডেশন ইঙ্ক (এমপিএফআই)-এ আমার সফরের মধ্য দিয়েঅঙ্গ-প্রত্যঙ্গহীন মানুষদের জন্য ‘জয়পুর ফুট’-এর মতো সরঞ্জাম বিনামূল্যে বিতরণেরকাজে এই সংস্থার উদ্যোগের প্রতি ভারতের সমর্থন ব্যক্ত হবে। ১৯৮৯ সালে এই সংস্থাস্থাপনের পর ফিলিপিন্স-এ প্রায় ১৫ হাজার অঙ্গহীন মানুষের জন্য ‘জয়পুর ফুট’ প্রদানকরে তাঁদের নতুন করে বাঁচার স্বপ্ন দেখিয়েছে। ভারত সরকার এই সংস্থার মহান মানবিককাজে সহায়তার জন্য কিছু অর্থ দিচ্ছে। আমার এই ম্যানিলা সফর ফিলিপিন্স-এর সঙ্গে দ্বিপাক্ষিক সম্পর্কে নতুন জোয়ারআনার ক্ষেত্রে এবং আমাদের সঙ্গে আসিয়ান দেশগোষ্ঠীর সম্পর্কের মধ্যেকাররাজনৈতিক-নিরাপত্তা, অর্থনৈতিক এবং আর্থ-সাংস্কৃতিক স্তম্ভগুলিকে আরও শক্তিশালীকরবে বলে আমি আস্থা রাখি।  /
প্রধানমন্ত্রী রাঁচিতে আয়ুষ্মান ভারত কর্মসূচির সুফলভোগীদের সঙ্গে মতবিনিময় করলেন

প্রধানমন্ত্রী শ্রী নরেন্দ্র মোদী আজ ঝাড়খন্ডের রাঁচি সফর করেন। তিনি সেখানে আয়ুষ্মান ভারত কর্মসূচির নির্দিষ্ট কিছু সুফলভোগীর সঙ্গে মতবিনিময় করেন। এই উপলক্ষে ঝাড়খন্ডের রাজ্যপাল শ্রীমতী দ্রৌপদী মূর্মু এবং মুখ্যমন্ত্রী শ্রী রঘুবর দাস উপস্থিত ছিলেন। এর আগে হাজারিবাগে প্রধানমন্ত্রী বলেন, এই ঝাড়খন্ডের মাটিতেই আয়ুষ্মান ভারত কর্মসূচির সূচনা হয়েছিল। এই রাজ্যে হাজার হাজার মানুষ সহ দেশের লক্ষ লক্ষ সাধারণ মানুষ এই কর্মসূচির মাধ্যমে লাভবান হয়েছেন। উল্লেখ করা যেতে পারে, গত বছরের ২৩ সেপ্টেম্বর শ্রী মোদী রাঁচি থেকে প্রধানমন্ত্রী জন আরোগ্য যোজনা – আয়ুষ্মান ভারত কর্মসূচির সূচনা করে বলেছিলেন যে, ‘গরিব মানুষের স্বার্থে এই উদ্যোগ আমূল পরিবর্তন নিয়ে আসবে’। প্রধানমন্ত্রী জন আরোগ্য যোজনার উদ্দেশ্য হ’ল – দরিদ্র ও আর্থিক দিক থেকে পিছিয়ে পড়া মানুষের আর্থিক বোঝা লাঘব করে তাঁদের উন্নত স্বাস্থ্য পরিষেবা প্রদান সুনিশ্চিত করা। এছাড়াও, দেশের ৫০ কোটিরও বেশি মানুষকে উন্নত স্বাস্থ্য পরিষেবা প্রদানে প্রত্যেক পরিবারের জন্য বার্ষিক ৫ লক্ষ টাকার স্বাস্থ্য বিমার বন্দোবস্ত করা। বিশ্বের সর্ববৃহৎ এই স্বাস্থ্য বিমা প্রকল্পের সুফলভোগীর সংখ্যা ইউরোপীয় ইউনিয়ন বা আমেরিকা, কানাডা ও মেক্সিকোর মিলিত জনসংখ্যার সমান। …
বেঙ্গালুরুতেদশম সৌন্দর্য লহরী-তে যোগ দিলেন প্রধানমন্ত্রী  :  শ্রদ্ধা নিবেদন করলেন আদি শঙ্করাচার্যেরউদ্দেশে

প্রধানমন্ত্রীশ্রী নরেন্দ্র মোদী রবিবার বেঙ্গালুরুতে দশম সৌন্দর্য লহরী মহাসমর্পণ অনুষ্ঠানেউপস্থিত ছিলেন। সৌন্দর্য লহরী হল আদি শঙ্করাচার্য রচিত শ্লোকগাথার এক বিশেষসঙ্কলন। অনুষ্ঠানে উপস্থিত জনসাধারণ একযোগে সৌন্দর্য লহরীর শ্লোকোচ্চারণ করেন। এই উপলক্ষেপ্রধানমন্ত্রী বলেন, এই সমবেত শ্লোক ও মন্ত্রোচ্চারণের পরিবেশে তিনি এক বিশেষউৎসাহ ও উদ্যম লাভ করেন। কয়েকদিনআগে, তাঁর কেদারনাথ সফরের অভিজ্ঞতার কথা বর্ণনা প্রসঙ্গে শ্রী মোদী বলেন, ঐপ্রত্যন্ত অঞ্চলে এবং সেইসঙ্গে ভারতের অন্যান্য স্থানে আদি শঙ্করাচার্য তাঁর সীমিতজীবনকালে যে সমস্ত কাজ করে গেছেন, তা দেখে তিনি অভিভূত। বেদ ও উপনিষদের মাধ্যমেআদি শঙ্করাচার্য ভারতকে ঐক্যসূত্রে আবদ্ধ করেছিলেন বলে মন্তব্য করেন তিনি। প্রধানমন্ত্রীবলেন, আদি শঙ্করাচার্যের সৌন্দর্য লহরীর সঙ্গে সাধারণ মানুষ খুব সহজেই নিজেদেরমেলে ধরতে পারেন। শঙ্করাচার্য সমাজ থেকে কুফল ও কুপ্রথাগুলি দূর করতে পেরেছিলেন। এগুলিযাতে ভবিষ্যৎ প্রজন্মের জীবনকে দুর্বিষহ করে তুলতে না পারে, সে বিষয়ে বিশেষ সজাগছিলেন তিনি। শ্রী মোদী বলেন,বিভিন্ন মতাদর্শ ও চিন্তাভাবনারশ্রেষ্ঠ বিষয়গুলি অনুসরণ করেছেন আদি শঙ্করাচার্য। ভারতীয়সংস্কৃতির বর্তমান রূপ ও আকারে আদি শঙ্করাচার্যের প্রভাব অনস্বীকার্য। এই সংস্কৃতিআজ সর্বজনগ্রাহ্য হয়ে উঠেছে। শুধু তাই নয়, তা আজ ক্রমপ্রসারমান। এই সংস্কৃতিই হলপ্রকৃতপক্ষে নতুন ভারত গঠনের ভিত্তি বিশেষ। ‘সব কা সাথ, সব কা বিকাশ’ – এই মন্ত্রঅবলম্বন করে এক নতুন ভারত গড়ে উঠতে চলেছে। সমস্তরকমবিশ্ব সমস্যার সমাধান নিহিত রয়েছে ভারতের সাংস্কৃতিক ঐতিহ্যের মধ্যে – একথারউল্লেখ করে শ্রী মোদী বলেন, প্রকৃতিকে শোষণ করার বিরুদ্ধে সর্বদাই সোচ্চার ভারতবর্ষ । প্রধানমন্ত্রীবলেন, এলইডি বাল্ব আগে বিক্রি হত ৩৫০ টাকারও বেশি দামে। কিন্তু বর্তমানে ‘উজালা’কর্মসূচির আওতায় তা পাওয়া যাচ্ছে ৪০-৪৫ টাকার বিনিময়ে। দেশে এ পর্যন্ত ২৭ কোটিরওবেশি এলইডি বাল্ব বন্টন করা হয়েছে বলে প্রসঙ্গত জানান তিনি। প্রধানমন্ত্রীর মতে,এলইডি বাল্ব ব্যবহারের ফলে বিদ্যুতের বিলে উল্লেখযোগ্য সাশ্রয় ঘটেছে। শ্রী মোদীবলেন, ‘উজ্জ্বলা’ যোজনার আওতায়৩ কোটিরও বেশি এলপিজি সংযোগ দেওয়া হয়েছে। এর ফলে,গ্রামের মহিলাদের প্রাত্যহিক জীবনে এক ইতিবাচক পরিবর্তন লক্ষ্য করা গেছে। সেইসঙ্গে,দূষণমুক্ত পরিবেশ গড়ে তুলতেও এই কর্মসূচিটি বিশেষভাবে সাহায্য করেছে। প্রধানমন্ত্রীবলেন, ভারতে এই মুহূর্তে প্রয়োজন নিরক্ষরতা, অজ্ঞতা, অপুষ্টি, কালো টাকা এবংদুর্নীতিমুক্ত এক সমাজ গড়ে তোলার লক্ষ্যে সর্বতোভাবে প্রচেষ্টা চালিয়ে যাওয়া।
ডঃ রাজেন্দ্র প্রসাদের জন্মবার্ষিকীতে প্রধানমন্ত্রীর শ্রদ্ধা জ্ঞাপন

নয়াদিল্লি, ০৩ ডিসেম্বর, ২০২২ প্রধানমন্ত্রী শ্রী নরেন্দ্র মোদী ডঃ রাজেন্দ্র প্রসাদজীকে তাঁর জন্মবার্ষিকীতে শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন, “ডঃ রাজেন্দ্র প্রসাদজীকে তাঁর জন্মবার্ষিকীতে স্মরণ করি। কিংবদন্তী এই নেতা ছিলেন সাহসিকতার প্রতীক। পণ্ডিত এই মানুষটি বিভিন্ন উদ্যোগ গ্রহণ করেছিলেন। ভবিষ্যতদ্রষ্টা এই মানুষটি ভারতের উন্নয়নের কথা সবসময়ই ভাবতেন”।
প্রধানমন্ত্রী ১৫ই সেপ্টেম্বর স্বচ্ছতাই সেবা আন্দোলনের সূচনা করবেন

প্রধানমন্ত্রী শ্রী নরেন্দ্র মোদী আগামী ১৫ই সেপ্টেম্বর স্বচ্ছতাই সেবা আন্দোলনের সূচনা করবেন। পক্ষকালব্যাপি এই আন্দোলনের সূচনা উপলক্ষ্যে প্রধানমন্ত্রী ভিডিও কনফারেন্সিং-এর মাধ্যমে দেশের ১৮টি স্হানে সমাজের বিভিন্ন শ্রেণীর মানুষের সঙ্গে আলাপচারিতায় মিলিত হবেন। প্রধানমন্ত্রী এই উপলক্ষ্যে যাঁদের সঙ্গে কথা বলবেন, তাঁদের মধ্যে রয়েছে, জওয়ান, ধর্মীয় নেতৃবৃন্দ, দুধ এবং কৃষি সমবায়ের সদস্যবৃন্দ, গণমাধ্যমের সঙ্গে যুক্ত ব্যক্তিবর্গ, স্কুলের ছাত্রছাত্রী, স্হানীয় স্বায়ত্বশাসিত সংস্হার প্রতিনিধি, রেলকর্মী, স্বনির্ভর গোষ্ঠীর সদস্য এবং স্বচ্ছাগ্রহী। স্বচ্ছতাই সেবা নামে এই আন্দোলনের মাধ্যমে স্বচ্ছতার লক্ষ্যে উদ্যোগে আরও বেশি সাধারণ মানুষের অংশগ্রহণ নিশ্চিত করার কথা ভাবা হয়েছে। মহাত্মা গান্ধীর সার্ধশততম জন্মবার্ষিকী অনুষ্ঠানের অঙ্গ হিসাবে আগামী ২রা অক্টোবর স্বচ্ছ ভারত মিশনের চতুর্থ বর্ষপূর্তি উপলক্ষ্যে এই অনুষ্ঠানের আয়োজন করা হচ্ছে। এর আগে এক ভিডিও বার্তায় প্রধানমন্ত্রী বলেছেন, এই অনুষ্ঠান হচ্ছে ‘বাপুর প্রতি শ্রদ্ধা নিবেদনের এক উত্তম পন্হা’। তিনি দেশের সমস্ত মানুষের কাছে এই আন্দোলনের অঙ্গ হয়ে ওঠা এবং এক স্বচ্ছ ভারত গড়ে তোলার উদ্যোগকে আরও শক্তিশালী করার জন্য আহ্বান জানান। /
বিশ্ব স্বাস্থ্য দিবসে জনসাধারণকে প্রধানমন্ত্রীরশুভেচ্ছা

প্রধানমন্ত্রী শ্রী নরেন্দ্র মোদী বিশ্ব স্বাস্থ্য দিবসে দেশবাসীকেশুভেচ্ছা জানিয়েছেন। প্রধানমন্ত্রী বলেছেন, সুস্বাস্থ্য হ’ল মানব প্রগতির ভিত্তি। এই বিশ্বস্বাস্থ্য দিবসে আমি আপনাদের সকলকে শুভেচ্ছা জানাই, যাতে আপনারা সবাই সেরাস্বাস্থ্য নিয়ে বিকাশের নতুন নতুন উচ্চতায় আরোহণের ধারা অব্যাহত রাখেন। আমি বিশ্ব স্বাস্থ্য সংস্থা ও অন্যদের বেছে নেওয়া ‘সার্বিক স্বাস্থ্যসুরক্ষা : সকলের জন্য, সর্বত্র’ বিষয়টিকেস্বাগত জানাই। সকলের জন্য স্বাস্থ্যের অন্বেষণই আমাদের বিশ্বের বৃহত্তম স্বাস্থ্যসুরক্ষা কর্মসূচি আয়ুষ্মান ভারত চালু করার প্রেরণা যুগিয়েছে। …
আঞ্চলিক গ্রামীন ব্যাঙ্কগুলিকে ২০১৯-২০ পর্যন্ত পূনর্মূলধন জোগানের প্রস্তাবে কেন্দ্রীয় মন্ত্রিসভার অনুমোদন

আঞ্চলিক গ্রামীন ব্যাঙ্কগুলিকে ২০১৯-২০ পর্যন্ত পূনর্মূলধন জোগান সংক্রান্ত প্রকল্পটির মেয়াদ আরও তিন বছর বাড়িয়ে ২০১৯-২০ পর্যন্ত করার অনুমতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে এই সিদ্ধান্ত হয়। এরফলে, আঞ্চলিক গ্রামীণ ব্যাঙ্কগুলি ঝুঁকিপুর্ণ সম্পদ অনুপাতের ক্ষেত্রে ৯ শতাংশের ন্যূনতম মূলধন বজায় রাখতে সক্ষম হবে। এক মজবুত মূলধনী কাঠামো ও ন্যূনতম ঝুঁকিপূর্ণ সম্পদের অনুপাতের ফলে আঞ্চলিক গ্রামীন ব্যাঙ্কগুলির আর্থিক স্হিতিশীলতা বৃদ্ধি পাবে। সেইসঙ্গে, আর্থিক অন্তর্ভুক্তিকরণের ক্ষেত্রে আরও গুরুত্বপূর্ণ ভূমিকা পালনে এবং গ্রামাঞ্চলের ঋণ-চাহিদা মেটাতে সক্ষম হয়ে উঠবে। বর্তমানে সারা দেশে ৫৬টি আঞ্চলিক গ্রামীন ব্যাঙ্ক চালু রয়েছে এই ব্যাঙ্কগুলি থেকে ২০১৭-র ৩১ মার্চ পর্যন্ত ২ লক্ষ ২৮ হাজার ৫৯৯ কোটি টাকা ঋণ দেওয়া হয়েছে। নাবার্ডের সঙ্গে আলাপ-আলোচনা করে পূনর্মূলধন জোগানের প্রয়োজনীয়তা রয়েছে এমন আঞ্চলিক গ্রামীন ব্যাঙ্কগুলিকে চিহ্নিত এবং তাদেরকে প্রদেয় মূলধনের পরিমান স্হির করা হবে। /…
সেনা দিবসে অভিনন্দন প্রধানমন্ত্রীর

সেনা দিবস উপলক্ষে ভারতীয় সেনাবাহিনীকে শুভেচ্ছা ওঅভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “সেনা দিবসে সকল সেনানী, অভিজ্ঞ ও প্রবীণ সেনাকর্মী এবংতাঁদের পরিবার-পরিজনদের আমি অভিনন্দন জানাই। দেশের সেনাবাহিনীর ওপর ভারতের প্রত্যেকনাগরিকের রয়েছে অবিচলিত আস্থা ও গর্ব। সেনাবাহিনী জাতির সুরক্ষার পাশাপাশিপ্রাকৃতিক বিপর্যয় এবং অন্যান্য দুর্ঘটনা দুর্বিপাকের মুহূর্তে তাঁদের মানবিকপ্রচেষ্টার দিক থেকে এক অগ্রণী ভূমিকা পালন করে। আমাদের সেনা বাহিনীর কাছে জাতিই হ’ল সর্বাগ্রে। জাতিরসেবাকালে যে মহৎ ব্যক্তিরা তাঁদের জীবন উৎসর্গ করেছেন, আমি তাঁদের অভিবাদন জানাই।আমাদের বীর যোদ্ধাদের ভারত কখনই বিস্মৃত হবে না”।
নবীন আইএএস আধিকারিকদের সঙ্গে আলাপচারিতা প্রধানমন্ত্রীর

১৭০ জন নবীন আইএএস আধিকারিকদের সঙ্গে আজ এক আলাপচারিতায় মিলিত হলেন প্রধানমন্ত্রী শ্রী নরেন্দ্র মোদী। কেন্দ্রীয় সরকারের বিভিন্ন দপ্তরে তাঁরা সম্প্রতি সহকারী সচিব পদে নিযুক্ত হয়েছেন। দপ্তরের বাইরে কাজের অভিজ্ঞতা অর্থাৎ ফিল্ড ট্রেনিং সম্পর্কে অভিজ্ঞতা বিনিময়ে আগ্রহী হয়ে ওঠার জন্য আধিকারিকদের উৎসাহিত করেন প্রধানমন্ত্রী। জন অংশীদারিত্ব, তথ্যের যোগান, সহায়সম্পদের সর্বোচ্চ সদ্ব্যবহার এবং সরকারি প্রশাসন ও পরিচালন ব্যবস্হার ওপর সাধারণ মানুষের আস্হার মতো বিষয়গুলি সম্পর্কেও তরুণ আধিকারিকদের সঙ্গে আলোচনা করেন তিনি। ‘গ্রাম স্বরাজ অভিযান’ এবং ‘আষুষ্মান ভারত’-এর মতো কেন্দ্রীয় সরকারের সাম্প্রতিক উদ্যোগ ও কর্মসূচিগুলির কথাও উঠে আসে তাঁদের আলাপচারিতায়। প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং এবং কেন্দ্রীয় কর্মী ও প্রশিক্ষণ দপ্তরের প্রবীণ আধিকারিকরাও উপস্হিত ছিলেন প্রধানমন্ত্রীর সঙ্গে তরুণ আধিকারিকদের আলোচনা ও মতবিনিময়কালে। /
স্বচ্ছ ভারত মিশন (গ্রামীণ) রূপায়ণে কেন্দ্রীয় মন্ত্রিসভার দুটি গুরুত্বপূর্ণ সিদ্ধান্ত

স্বচ্ছ ভারত কর্মসূচি (গ্রামীণ) রূপায়ণে ২০১৮-১৯ অর্থ বছরে বাজেট অতিরিক্ত ১৫ হাজার কোটি টাকার সহায়সম্পদ সংগ্রহ এবং পূর্বতন আন্তর্জাতিক পানীয় জলের গুণমান সম্পর্কিত কেন্দ্রটির নতুন নামকরণ জাতীয় পানীয় জল, স্বাস্থ্য ব্যবস্থা ও গুণমান সম্পর্কিত কেন্দ্র করার সিদ্ধান্ত অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে আজ (পয়লা আগস্ট, ২০১৮), ২০১৮-১৯ অর্থ বছরে ন্যাবার্ডের মাধ্যমে স্বচ্ছ ভারত মিশন (গ্রামীণ) রূপায়ণের লক্ষ্যে বাজেটে অতিরিক্ত ১৫ হাজার কোটি টাকা সংগ্রহের প্রস্তাব অনুমোদিত হয়েছে। অন্যদিকে, স্বচ্ছ ভারত মিশন (গ্রামীণ) তহবিলকে কাজে লাগানোর জন্য অনুমতি দেওয়া হবে জাতীয় পানীয় জল, স্বাস্থ্য ব্যবস্থা ও গুণমান সম্পর্কিত কেন্দ্রকে। কেন্দ্রীয় মন্ত্রিসভার এই প্রস্তাব মঞ্জুরের ফলে স্বচ্ছ ভারত মিশন (গ্রামীণ)-এর আওতায় উপকৃত হবে দেশের দেড় কোটি গ্রামীণ পরিবার। গ্রাম পঞ্চায়েতগুলিও কঠিন ও তরল বর্জ্য ব্যবস্থাপনার ক্ষেত্রে বিশেষ সুবিধা পাবে এই কর্মসূচি রূপায়ণের আওতায়। গ্রামগুলিতে প্রকাশ্যে প্রাকৃতিক কাজকর্ম বন্ধ করতেও সংগৃহীত তহবিলকে কাজে লাগানো হবে বলে স্থির হয়েছে। /
বিশ্ব ঊমিয়াধাম কমপ্লেক্সের শিলান্যাস করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ আমেদাবাদের যসপুরে বিশ্ব ঊমিয়াধাম কমপ্লেক্সের শিলান্যাস করেন। এই উপলক্ষে সমবেত জনসাধারণের উদ্দেশে শ্রী মোদী বলেন, সমাজকে শক্তিশালী করার জন্য আমাদের দেশে সাধু-সন্ন্যাসীরা আমাদের মূল্যবান উপদেশ দিয়ে গেছেন। তাঁরা অন্যায় এবং উৎপীড়ণের বিরুদ্ধে মোকাবিলা করার শক্তিও যুগিয়েছেন বলে প্রধানমন্ত্রী মন্তব্য করেন। প্রধানমন্ত্রী বলেন, আমাদের সাধু-সন্ন্যাসীরা অতীতের সেরা দিকগুলি যাতে আমরা নিজেদের মধ্যে নিয়ে নিতে পারি, সেই শিক্ষা দিয়েছেন এবং একই সঙ্গে সময়ের পরিবর্তনের সঙ্গে তাল মিলিয়ে চলার শিক্ষাও তাঁরা দিয়ে গেছেন। জনসাধারণের উপকারে লাগে এমন সব ব্যবস্থাপনা সম্পর্কে বক্তব্য রাখতে গিয়ে প্রধানমন্ত্রী বলেন, কেন্দ্রীয় সরকার ছোট আকারে কিছু করতে চায় না, এই সরকার বড় আকারে সমাজের সকল শ্রেণীর উপকারে লাগে এমন কাজ করে যেতে চায়। সামাজিক স্তরে, দেশের তরুণ সম্প্রদায়কে সেরা মানের শিক্ষা দেওয়াই গুরুত্বপূর্ণ বলে প্রধানমন্ত্রী মন্তব্য করেন। শ্রী মোদী এও বলেন, যাঁরা মা ঊমিয়া-কে বিশ্বাস করেন, তাঁরা কখনই কন্যাভ্রূণ হত্যাকে সমর্থন করবেন না। এ প্রসঙ্গে প্রধানমন্ত্রী লিঙ্গ বৈষম্য বিহীন সমাজ সৃষ্টি করার আবেদন রাখেন জনসাধারণের কাছে।